Α4-0140/95

Ψήφισμα σχετικά με την Πράσινη Βίβλο «Στρατηγικές επιλογές για την ενίσχυση της βιομηχανίας προγραμμάτων στο πλαίσιο της πολιτικής της Ευρωπαϊκής Ένωσης για τον οπτικοακουστικό τομέα» (COM(94)0096 - C3-0222/94)

Το Ευρωπαϊκό Κοινοβούλιο,

- έχοντας υπόψη το ψήφισμά του της 15ης Φεβρουαρίου 1990 σχετικά με τη συγκέντρωση στον τομέα των μέσων ενημέρωσης ((ΕΕ C 68, της 19.3.1990, σ. 137)),

- έχοντας υπόψη το ψήφισμά του της 16ης Σεπτεμβρίου 1992 σχετικά με τη συγκέντρωση των μέσων ενημέρωσης και την πολυφωνία,

((ΕΕ C 284, της 2.11.1992, σ. 44))- έχοντας υπόψη το ψήφισμά του της 20ης Ιανουαρίου 1994 σχετικά με την Πράσινη Βίβλο της Επιτροπής, «Πλουραλισμός και συγκέντρωση των μέσων ενημέρωσης στην εσωτερική αγορά» ((ΕΕ C 44, της 14.2.1994, σ. 177)),

- έχοντας υπόψη το ψήφισμα νομοθετικού περιεχομένου της 19ης Απριλίου 1994 για την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τη χρήση προτύπων για την εκπομπή τηλεοπτικού σήματος ((ΕΕ C 128, της 9.5.1994, σ. 54)),

- έχοντας υπόψη το ψήφισμά του της 19ης Απριλίου 1994 σχετικά με την ανακοίνωση της Επιτροπής, προς το Συμβούλιο και το Ευρωπαϊκό Κοινοβούλιο: «Ψηφιακή τηλεόραση - ένα πλαίσιο προσανατολισμού για την κοινοτική πολιτική», καθώς και την πρόταση απόφασης του Συμβουλίου σχετικά με ένα πλαίσιο προσανατολισμού της κοινοτικής πολιτικής στον τομέα της ψηφιακής τηλεόρασης ((ΕΕ C 128, της 9.5.1994, σ. 57)),

- έχοντας υπόψη το ψήφισμά του της 6ης Μαΐου 1994 σχετικά με την ανακοίνωση της Επιτροπής για τα προβλήματα στον οπτικοακουστικό τομέα μετά την οδηγία «Τηλεόραση χωρίς σύνορα»: εφαρμογή των άρθρων 4 και 5 της οδηγίας 89/0552/94 ΕΟΚ ((ΕΕ C 205, της 25.7.1994, σ. 558)),

- έχοντας υπόψη το ψήφισμα νομοθετικού περιεχομένου της 6ης Μαΐου 1994 για την πρόταση απόφασης του Συμβουλίου που τροποποιεί την απόφαση 90/685/ΕΟΚ σχετικά με την εφαρμογή προγράμματος δράσης για την προώθηση και ανάπτυξη της ευρωπαϊκής οπτικοακουστικής βιομηχανίας (MEDIA) (1991-1995) ((ΕΕ C 205, της 25.7.1994, σ. 555)),

- έχοντας υπόψη το ψήφισμά του της 27ης Οκτωβρίου 1994 σχετικά με τη συγκέντρωση των μέσων ενημέρωσης και τον πλουραλισμό ((ΕΕ C 323, της 21.10.1994, σ. 157)),

- έχοντας υπόψη το ψήφισμά του της 30ής Νοεμβρίου 1994 σχετικά με τη σύσταση προς το Ευρωπαϊκό Συμβούλιο «Η Ευρώπη και η παγκόσμια κοινωνία των πληροφοριών» και την ανακοίνωση της Επιτροπής των Ευρωπαϊκών Κοινοτήτων «Ο δρόμος της Ευρώπης προς την κοινωνία των πληροφοριών: ένα πρόγραμμα δράσης» ((ΕΕ C 363, της 19.12.1994, σ. 33)),

- έχοντας υπόψη το ψήφισμά του της 16ης Φεβρουαρίου 1995 σχετικά με τη Διάσκεψη της ομάδας G7 της 25ης και 26ης Φεβρουαρίου 1995 για την κοινωνία των πληροφοριών ((ΕΕ C 56, της 5.3.1995, σ. 97)),

- έχοντας υπόψη την Πράσινη Βίβλο της Επιτροπής σχετικά με τις στρατηγικές επιλογές για την ενίσχυση της βιομηχανίας προγραμμάτων στο πλαίσιο της πολιτικής της Ευρωπαϊκής Ένωσης για τον οπτικοακουστικό τομέα, (CΟΜ(94)0096 - C3-0222/94),

- έχοντας υπόψη την πρόταση οδηγίας της 31.5.1995 του Ευρωπαϊκού Κοινοβουλίου και του Συμβουλίου που τροποποιεί την οδηγία 89/552/ΕΟΚ του Συμβουλίου σχετικά με το συντονισμό ορισμένων νομοθετικών, κανονιστικών και διοικητικών διατάξεων των κρατών μελών που αφορούν την άσκηση τηλεοπτικών δραστηριοτήτων (COM(95)0086),

- έχοντας υπόψη την έκθεση της ομάδας «Think tank» για την οπτικοακουστική πολιτική της Ευρωπαϊκής Ένωσης,

- έχοντας υπόψη τα συμπεράσματα της Ευρωπαϊκής Διάσκεψης για τον οπτικοακουστικό τομέα, που έλαβε χώρα από 30 Ιουνίου έως 1 Ιουλίου 1994 στις Βρυξέλλες,

- έχοντας υπόψη τις γνωμοδοτήσεις της Οικονομικής και Κοινωνικής Επιτροπής ((ΕΕ C 393 της 31.12.1994, σ. 25)) και της Επιτροπής Περιφερειών ((CdR 178/94)),

- έχοντας υπόψη το άρθρο 145 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης, καθώς και τις γνωμοδοτήσεις της Επιτροπής Προϋπολογισμών, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Νομικών Θεμάτων και Δικαιωμάτων των Πολιτών, (Α4-0140/95),

Α. αναγνωρίζοντας το δίκαιο του αιτήματος της Επιτροπής, για την κατάρτιση ιδιαίτερης στρατηγικής για την πρώθηση της ευρωπαϊκής βιομηχανίας προγραμμάτων για οπτικοακουστικά προϊόντα και λαμβάνοντας υπόψη ότι μια ισχυρή και ανταγωνιστική βιομηχανία προγραμμάτων αποτελεί ουσιαστικό στρατηγικό στοιχείο του οπτικοακουστικού τομέα και ως εκ τούτου θα πρέπει να τύχει κοινοτικής υποστηρίξης, τόσο στο επίπεδο της δημιουργίας και της προώθησης των ευρωπαϊκών έργων όσο και στο επίπεδο της οπτικοακουστικής μετάδοσης,

Β. επισημαίνοντας ότι δυστυχώς η πτυχή αυτή, χωρίς επαρκή συμμετοχή των πνευματικών δημιουργών, δεν έχει ληφθεί έως σήμερα ικανοποιητικά υπόψη στις μέχρι τώρα πολυάριθμες πρωτοβουλίες που αφορούν την κοινωνία των πληροφοριών

Γ. συμμεριζόμενο την άποψη ότι τα οπτικοακουστικά προϊόντα και έργα έχουν διττό χαρακτήρα, αφενός ως συντελεστής της οικονομίας και της παροχής υπηρεσιών και αφετέρου, κυρίως, ως πολιτιστικός παράγοντας, απαιτούν δε ως εκ τούτου ειδική αντιμετώπιση,

Δ. εκφράζοντας τη λύπη του για τις αδυναμίες που παρουσιάζει σήμερα η ευρωπαϊκή βιομηχανία προγραμμάτων, της οποίας το μερίδιο αγοράς στην Ευρωπαϊκή Ένωση είναι για τις κινηματογραφικές ταινίες μικρότερο του 20%, για τα προϊόντα πολλαπλών μέσων μικρότερο του 25% και για τις ταινίες ενημερωτικού-μορφωτικού περιεχομένου μόλις 40% και εκφράζοντας επίσης τη λύπη του για το γεγονός ότι ελάχιστη μέριμνα έχει ληφθεί για την ενίσχυση των αρχείων, τα οποία ωστόσο αποτελούν σήμερα προϋπόθεση για την ανάπτυξη των νέων οπτικοακουστικών υπηρεσιών,

Ε. υπογραμμίζοντας το βασικό σκεπτικό της Επιτροπής ότι η πολυμορφία της ευρωπαϊκής παραγωγής πρέπει να εκληφθεί ως σημείο εκκίνησης μιας ιδιαίτερης ευρωπαϊκής οδού προς την επιτυχία,

ΣΤ. λαμβάνοντας υπόψη ότι η μελλοντική ανάπτυξη της ευρωπαϊκής βιομηχανίας προγραμμάτων δεν μπορεί να νοηθεί εκτός του πλαισίου των τεχνολογικών και οικονομικών εξελίξεων στο περιβάλλον που δημιουργεί η μετάβαση στην κοινωνία των πληροφοριών,

Ζ. έχοντας επίγνωση του γεγονότος ότι η συμμετοχή των νέων εταίρων της Κεντρικής και Ανατολικής Ευρώπης προσδίδει διαφορετική υπόσταση και άλλο δυναμικό στην ευρωπαϊκή οπτικοακουστική αγορά,

Η. προσδοκώντας ότι η διευρυνόμενη κοινωνία των πληροφοριών θα έχει θετικές επιπτώσεις για την ενίσχυση της βιομηχανίας προγραμμάτων, για την οποία διανοίγονται τώρα νέες εμπορικές δυνατότητες μέσω των υπηρεσιών πολλαπλών μέσων,

Θ. εκφράζοντας το φόβο ότι ένας υπέρμετρα μονόπλευρος προσανατολισμός στη διεθνή αγορά παρακάμπτει τα κριτήρια της ευρωπαϊκής ζήτησης και δεν λαμβάνει επαρκώς υπόψη τις ανάγκες για παραγωγές με τοπικό, περιφερειακό και εθνικό προσανατολισμό καθώς και το ενδιαφέρον για πρωτοποριακές ή δημιουργικές παραγωγές,

Ι. έχοντας την πεποίθηση ότι είναι απαραίτητος ο προσανατολισμός της ευρωπαϊκής παραγωγής στις διεθνείς αγορές οπτικοακουστικών προϊόντων, με τις αναγκαίες προσπάθειες προσαρμογής και προώθησης, και πιστεύοντας ότι οι πρόσφατες τεχνολογικές εξελίξεις μπορούν να συμβάλουν σημαντικά στην κατάργηση των γλωσσικών φραγμών που εμποδίζουν αυτήν την προσπάθεια,

ΙΑ. έχοντας την πεποίθηση ότι η οπτικοακουστική βιομηχανία θα δημιουργήσει ποικιλία νέων δυνατοτήτων απασχόλησης, αλλά εκφράζοντας παράλληλα το φόβο ότι θα υπάρξουν επίσης σημαντικές απώλειες στο πλαίσιο του εξορθολογισμού,

ΙΒ. ελπίζοντας βάσιμα ότι οι επιδιωκόμενες τροποποιήσεις και βελτιώσεις των ευρωπαϊκών μέσων προώθησης που θα χρηματοδοτηθούν με κονδύλια της Κοινότητας και των κρατών μελών στους τομείς της κατάρτισης, της εκμετάλλευσης και της ενίσχυσης της παραγωγής θα συμβάλουν στο να καταστήσουν την ευρωπαϊκή παραγωγή προγραμμάτων και κινηματογραφικών ταινιών καταλληλότερη για την αγορά και συγχρόνως τα προϊόντα της περισσότερο εμπορεύσιμα, ιδίως με το πρόγραμμα MEDIA II και ένα ευρωπαϊκό ταμείο εγγυήσεων,

ΙΓ. θεωρώντας ότι οι στόχοι της διασφάλισης της ποικιλομορφίας, της ενίσχυσης του πολιτισμού και της διασφάλισης και δημιουργίας θέσεων εργασίας θα μπορέσουν να επιτευχθούν μόνο αν ικανοποιηθεί μια ζήτηση που προϋποθέτει ότι τα προγράμματα, αφενός, απευθύνονται σε ένα ευρύ κοινό και αφετέρου ότι ανταποκρίνονται στις διάφορες περιφερειακές και εθνικές ανάγκες,

ΙΔ. λαμβάνοντας υπόψη ότι καθίσταται αναγκαία η αναγνώριση των ευρωπαϊκών οπτικοακουστικών προϊόντων και έργων που χρηματοδοτεί η Ευρωπαϊκή Ένωση, μέσω ενός σήματος ή ενός λογοτύπου ούτως ώστε να γίνεται αντιληπτή από τον πολίτη η κοινοτική δράση στον οπτικοακουστικό τομέα

ΙΕ. έχοντας υπόψη το σημαντικό ρόλο που καλούνται να διαδραματίσουν οι ραδιοτηλεοπτικοί φορείς, κυρίως στο δημόσιο τομέα, όχι μόνο ως φορείς ανάθεσης συμβάσεων, ως παραγωγοί και συμπαραγωγοί οπτικοακουστικών προϊόντων, αλλά ιδιαίτερα ως φορείς προγραμμάτων, οι οποίοι αποτελούν αποφασιστικό παράγοντα της δημοκρατικής διαδικασίας διαμόρφωσης γνώμης,

ΙΣΤ. υπογραμμίζοντας την απόλυτη ανάγκη για περαιτέρω διάθεση ισορροπημένων και ολοκληρωμένων προγραμμάτων σε ραδιοτηλεοπτικούς φορείς στους οποίους έχει πρόσβαση το σύνολο του πληθυσμού και οι οποίοι πρέπει να υπόκεινται σε αυστηρό κοινωνικό έλεγχο,

ΙΖ. εκτιμώντας ότι η καθιέρωση νέων τεχνολογιών και νέων μορφών εκμετάλλευσης και διάθεσης συνεπάγεται διεύρυνση του περιθωρίου κινήσεων των ραδιοτηλεοπτικών οργανισμών, και όχι συρρίκνωσή του, δεδομένου ότι οι τελευταίοι διαθέτουν δοκιμασμένες δομές στον τομέα της παραγωγής και μπορούν να φέρουν νέες επιτυχίες στην αγορά, αν συμπεριληφθούν σε μέτρα ενίσχυσης,

ΙΗ. υπενθυμίζοντας τη σημασία που αποδίδει το Ευρωπαϊκό Κοινοβούλιο, στο πλαίσιο της διασφάλισης της πολυφωνίας και του πλουραλισμού, στη νομοθετική πρόταση για την ελευθέρωση των αγορών της βιομηχανίας προγραμμάτων με την εναρμόνιση των προδιαγραφών και κανόνων που ισχύουν στα κράτη μέλη σχετικά με τον περιορισμό των συγκεντρωτικών τάσεων,

ΙΘ. λαμβάνοντας υπόψη τη σημασία που έχει η αναθεώρηση της οδηγίας «Τηλεόραση χωρίς σύνορα», μεταξύ άλλων για το μέλλον της ευρωπαϊκής βιομηχανίας προγραμμάτων, ιδιαίτερα εν όψει του ορισμού της έννοιας της ραδιοτηλεόρασης και του καθορισμού ποσοστώσεων,

Κ. αναγνωρίζοντας το αίτημα των κινηματογραφιστών, να διατεθεί ένα ποσοστό των πιστώσεων των διαρθρωτικών ταμείων για την ενίσχυση της ευρωπαϊκής βιομηχανίας προγραμμάτων,

1. υποστηρίζει την άποψη της Επιτροπής, ότι πρέπει να δημιουργηθεί μια ανταγωνιστική ευρωπαϊκή βιομηχανία προγραμμάτων στο πλαίσιο μιας αντίληψης ενισχύσεων με συγκεκριμένους στόχους (ιδίως μέσω του προγράμματος MEDIA II και του Ευρωπαϊκού Ταμείου Εγγυήσεων), εφιστώντας παράλληλα την προσοχή στην ανάγκη να δοθεί προτεραιότητα στην αναξιοποίητη ακόμη πανευρωπαϊκή αγορά, αλλά εκφράζει τη λύπη του για την έλλειψη οικονομικών μέσων εκ μέρους του Συμβουλίου με στόχο την ανάπτυξη μιας πραγματικής ευρωπαϊκής πολιτικής στον τομέα των οπτικοακουστικών μέσων[semigr ]

2. κρίνει ότι οιαδήποτε πολιτική που αποσκοπεί στην ανάπτυξη της κοινωνίας των πληροφοριών θα πρέπει να εντάσσεται σε στρατηγική με στόχο την προώθηση της οπτικοακουστικής παραγωγής και την ανάπτυξη της χρήσης των νέων τεχνολογιών μέσω των μέσων ενημέρωσης[semigr ]

3. προσδοκά ότι η Επιτροπή θα υποβάλει σύντομα συγκεκριμένη πρόταση για τη σύσταση ευρωπαϊκού ταμείου εγγυήσεων το οποίο θα καθιστά δυνατή την ενίσχυση μεγάλων κινηματογραφικών παραγωγών, αλλά δεν θα αφορά αποκλειστικά και μόνον αυτές, διότι τούτο θα περιόριζε την πολιτιστική ποικιλομορφία, η οποία εκφράζεται και μέσω «μικρών προϊόντων»[semigr ]

4. καλεί την Επιτροπή να διασφαλίσει ότι ανεξάρτητοι παραγωγοί, μεσαίου και αποδοτικού επιπέδου, που είναι ανεξάρτητοι από τα μεγάλα συγκροτήματα θα μπορούν να λαμβάνουν ενισχύσεις, οι οποίες θα είναι χρονικώς περιορισμένες, θα διατίθενται σύμφωνα με τη βασική αρχή της «βοήθειας προς αυτοβοήθεια» και δεν θα επιφέρουν στρεβλώσεις του ανταγωνισμού[semigr ]

5. ζητεί από την Επιτροπή να λάβει μέτρα και να διασφαλίσει ότι οι μεγάλες επιχειρήσεις παραγωγής και διανομής θα ενδιαφέρονται επίσης για τις δημιουργικές και πρωτοποριακές παραγωγές, προκειμένου να επιτευχθεί η διάδοση σε μεγαλύτερη κλίμακα της οπτικοακουστικής παραγωγής αυτού του τύπου[semigr ]

6. θεωρεί ότι δεν πρέπει πλέον να υπάρχει περιορισμός του κόστους παραγωγής των ενισχυομένων ταινιών προκειμένου να διευκολυνθεί η δυνατότητα διάθεσής τους στην αγορά[semigr ]

7. αναγνωρίζει ότι είναι αναγκαίο να παραχωρηθεί στον αντίστοιχο οικονομικό κλάδο η δυνατότητα να αποκτά όλα τα δικαιώματα εκμετάλλευσης (στους τομείς του κινηματογράφου, της τηλεόρασης, των βίντεο, των πολλαπλών μέσων), ώστε να μειωθεί ο κίνδυνος της επαναχρηματοδότησης των εξόδων μίσθωσης[semigr ]

8. θεωρεί απαραίτητη την ενδυνάμωση του συστήματος διανομής και μίσθωσης ενοικίασης και προτείνει την πυκνή δικτύωση όσων φορέων μίσθωσης είναι ακόμη ανεξάρτητοι[semigr ]

9. επισημαίνει την ανάγκη να καταστεί δυνατή η ταυτόχρονη και συντονισμένη για όλα τα κράτη εκμετάλλευση των ευρωπαϊκών ταινιών στους ευρωπαϊκούς κινηματογράφους και τα λοιπά μέσα ενημέρωσης, διότι μόνο με στρατηγικές ταυτόχρονης εκμετάλλευσης μπορεί να επιτευχθεί ευρεία ανάπτυξη, τομέας στον οποίο το πρόγραμμα MEDIA II μπορεί να συμβάλει αποφασιστικά[semigr ]

10. θεωρεί αναγκαίο να διασφαλιστεί ότι το πρόγραμμα MEDIA-II και τα εθνικά και περιφερειακά μέτρα προώθησης των ταινιών θα προσανατολισθούν και σε παραγωγές χαμηλού και μέσου κόστους, καθώς και ότι μετά την παραγωγή θα απομένουν επαρκείς πιστώσεις προώθησης και διαφήμισης ώστε να κινηθεί το διεθνές ενδιαφέρον[semigr ]

11. καλεί την Επιτροπή και τα κράτη μέλη να θεσπίσουν, προς χρηματοδότηση της παραγωγής προγραμμάτων, φορολογικά κίνητρα για την πραγματοποίηση ιδιωτικών επενδύσεων στην ευρωπαϊκή βιομηχανία τηλεόρασης και κινηματογράφου, καθώς επίσης να βελτιώσουν τη φορολογική κατάσταση της βιομηχανίας προγραμμάτων, με τον περιορισμό π.χ. του φόρου νομικών προσώπων σε 10%

12. αναγνωρίζει το διττό ραδιοτηλεοπτικό σύστημα που έχει αναπτυχθεί στην Ευρώπη, υπογραμμίζει ωστόσο, στο πλαίσιο αυτό, την ανάγκη για ίσους όρους ανταγωνισμού για τη δημόσια ραδιοτηλεόραση στην αναπτυσσόμενη αγορά της κοινωνίας των πληροφοριών[semigr ]

13. επισημαίνει ότι για την ύπαρξη ισότητας ευκαιριών μεταξύ των εμπορικών φορέων προσφοράς και των δημόσιων φορέων εκμετάλλευσης είναι επιτακτικώς αναγκαίο να κατοχυρωθεί νομικά η εγγύηση αποθεμάτων και ανάπτυξης, συμπεριλαμβανομένης της εγγύησης της χρηματοδότησης του δημόσιου ραδιοτηλεοπτικού τομέα[semigr ]

14. αναγνωρίζει τα υψηλά πρότυπα προγραμματισμού που θέτουν οι δημόσιοι ραδιοτηλεοπτικοί φορείς, οι οποίοι ενεργούν ως υπόδειγμα για όλες τις εκπομπές υψηλής ποιότητας στην Ευρώπη[semigr ]

15. τονίζει την ανάγκη, να διευκρινίσει η Επιτροπή ότι η χρηματοδότηση της κρατικής ραδιοτηλεόρασης με την επιβολή τελών ή με κρατικά κονδύλια δεν μπορεί, λόγω της ιδιαίτερης λειτουργίας που επιτελεί η τελευταία, να υπάγεται στις διατάξεις της Συνθήκης ΕΚ σχετικά με τις κρατικές ενισχύσεις[semigr ]

16. τάσσεται αποφασιστικά υπέρ της εμμονής στον πλήρη ορισμό της έννοιας της ραδιοτηλεόρασης και υπέρ της διεύρυνσης της έννοιας αυτής, ώστε να συμπεριλάβει τις νέες υπηρεσίες πολλαπλών μέσων, και θεωρεί ότι οι νέες αυτές υπηρεσίες θα πρέπει να συμπεριληφθούν στην αναθεωρημένη οδηγία για την «Τηλεόραση χωρίς σύνορα»[semigr ]

17. υπενθυμίζει την υποχρέωση να υπάρξει νέος σχεδιασμός της πολιτικής για τα μέσα ενημέρωσης και τα προγράμματα, ο οποίος να αντιλαμβάνεται τις νέες υπηρεσίες με πρόσβαση όλων των χρηστών και των φορέων προσφοράς που είναι ελεύθεροι και ανοικτοί στον ανταγωνισμό, ισότιμα και χωρίς διακρίσεις, ως δυνατότητα διεύρυνσης της ευρωπαϊκής πολιτισμικής ποικιλότητας και να υπάγει στο εν λόγω κριτήριο την ενίσχυση της βιομηχανίας προγραμμάτων[semigr ]

18. εκφράζει την ανησυχία του για τη μεταβολή των συνθηκών απασχόλησης που μέχρι τώρα προστατεύονταν από κοινωνικές διατάξεις και συλλογικές συμβάσεις εργασίας, σε θέσεις ελεύθερης απασχόλησης και τηλε-εργασίας, ανεπαρκώς προστατευόμενες από κοινωνική άποψη, μεταβολή η οποία πρέπει να συνοδεύεται από ισχυρότερη κοινωνική ασφάλιση και την απαίτηση περισσότερων προσόντων από το ανεξάρτητο προσωπικό του τομέα των μέσων ενημέρωσης[semigr ] τούτο απαιτεί επίσης την προσαρμογή του δικαίου περί πνευματικής ιδιοκτησίας και των ρυθμίσεων στον τομέα των ψηφιακών προϊόντων πολλαπλών μέσων[semigr ]

19. ζητεί από την Επιτροπή, στο πλαίσιο της αναθεώρησης της οδηγίας «Τηλεόραση χωρίς σύνορα» να διευκρινίσει νομικά τις ασάφειες σχετικά με τις ρυθμίσεις περί ποσοστώσεων, και να μεριμνήσει σύμφωνα με την αρχή του κράτους-έδρας, ώστε οι υπεύθυνοι των κρατών μελών να επιβάλουν απόλυτη απαγόρευση των εκπομπών πορνογραφίας και βίας, και να αποδεχθούν δεσμευτικά την εφαρμογή της αρχής του ποσοστού «καθαρού» προγράμματος για τις εμβόλιμες διαφημίσεις στις ταινίες[semigr ]

20. θεωρεί ότι η υποχρέωση ποσοστώσεων αποτελεί σημαντικό μέσο για την πρόσβαση του ευρέος ευρωπαϊκού κοινού στα οπτικοακουστικά προϊόντα και, με αυτό τον τρόπο, για την εξασφάλιση για την ευρωπαϊκή βιομηχανία προγραμμάτων ενός κινήτρου για την παραγωγή πολύμορφων, πολιτιστικώς σημαντικών και εμπορικών προϊόντων[semigr ]

21. θεωρεί ότι η διασυνοριακή συνεργασία των υπηρεσιών που είναι αρμόδιες για την χορήγηση αδειών και την εποπτεία της εμπορικής ραδιοτηλεόρασης είναι αναγκαία για τη διασφάλιση της ποικιλότητας και την αποφυγή ανεπίτρεπτων συγκεντρώσεων, προκειμένου να μην είναι δυνατή η παράκαμψη και η υπέρβαση των εθνικών ορίων συγκέντρωσης[semigr ] το έργο αυτό θα μπορούσε να αναληφθεί και από ένα Συμβούλιο συνεργασίας των κρατών μελών, αποτελούμενο από ανεξάρτητες προσωπικότητες, απαρτιζόμενο επί ίσοις όροις από φορείς παροχής υπηρεσιών τόσο του δημοσίου δικαίου όσο και του εμπορικού τομέα, με ισότιμη συμμετοχή ανδρών και γυναικών. Πρωταρχική αποστολή του οργάνου αυτού πρέπει να είναι η επίτευξη διαφάνειας στις δομές συμμετοχής, σε ευρωπαίκό επίπεδο[semigr ] θα συνεργάζεται με το Ευρωπαϊκό Κοινοβούλιο για την υποβολή απολογισμών και εκθέσεων αξιολόγησης σε τακτά χρονικά διάστηματα[semigr ]

22. τάσσεται υπέρ της ενίσχυσης της ελεύθερης έκφρασης των πολιτών μέσα από ανοικτά στο κοινό κανάλια, προκειμένου να καταστεί δυνατή η πρόσβαση και η συμμετοχή των πολιτών, ανεξαρτήτως φύλου, στα οπτικοακουστικά μέσα, και με αυτό το τρόπο να ενισχυθεί η δημοκρατική διαδικασία διαμόρφωσης γνώμης λαμβάνοντας υπόψη την αυξανόμενη σημασία των μέσων ενημέρωσης όσον αφορά την ενημέρωση των πολιτών σε τοπικό περιφερειακό επίπεδο[semigr ]

23. θεωρεί τη διαμόρφωση νέων μορφών δημόσιων υπηρεσιών και Public-Private- Partnership ως μελλοντική αντίληψη με μεγάλες δυνατότητες επιτυχίας, για παράδειγμα υπό μορφή Community Networks, για τα οποία πρέπει να δημιουργηθούν χώροι εκμετάλλευσης ανοιχτοί στο κοινό, ή υπό μορφή «καφενείων των μέσων»[semigr ]

24. ζητεί να ενταχθούν επίσης στο ευρωπαϊκό σύστημα οικονομικών κινήτρων και ενισχύσεων τα κράτη της Κεντρικής και Ανατολικής Ευρώπης[semigr ] θεωρεί ότι στο πλαίσιο των προγραμμάτων PHARE και TACIS πρέπει να προβλεφθούν ειδικές πιστώσεις για την επέκταση του οπτικοακουστικού τομέα στις χώρες αυτές. Προς το συμφέρον της παγκόσμιας κοινότητας αλληλεγγύης πρέπει να ληφθούν, στο πλαίσιο των υφισταμένων συμφωνιών, μέτρα ενίσχυσης του οπτικοακουστικού τομέα για τις αναπτυσσόμενες χώρες[semigr ]

25. ζητεί τη λήψη μέτρων που να διασφαλίζουν την ίση πρόσβαση στα ευρωπαϊκά οπτικοακουστικά προγράμματα με τη χρησιμοποίηση μέσων παρακολούθησης και κριτηρίων ίσων ευκαιριών και με στόχο τη διάθεση και την αξιολόγηση της χρηματοδότησης στο συγκεκριμένο τομέα[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.